CELEX: 62017TN0168
Language: hr
Date: 2017-03-16 00:00:00
Title: Predmet T-168/17: Tužba podnesena 16. ožujka 2017. – CBA Spielapparate- und Restaurantbetriebs protiv Komisije

15.5.2017   
            
            
               HR
            
            
               Službeni list Europske unije
            
            
               C 151/40
            
         Tužba podnesena 16. ožujka 2017. – CBA Spielapparate- und Restaurantbetriebs protiv Komisije
   (Predmet T-168/17)
   (2017/C 151/51)
   Jezik postupka: njemački
   
      Stranke
   
   
      Tužitelj: CBA Spielapparate- und Restaurantbetriebs GmbH (Beč, Austrija) (zastupnik: A. Schuster, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               prihvati tužbu za poništenje i poništi pobijanu odluku;
            
         
               —
            
            
               naloži Komisiji snošenje troškova ovog postupka.
            
         
      Tužbeni razlozi i glavni argumenti
   
   Ovom tužbom tužitelj zahtijeva poništenje Odluke Komisije C (2017) 249 final od 13. siječnja 2017. o ponovnom zahtjevu za pristup spisu koji je tužitelj podnio na temelju Uredbe (EZ) br. 1049/2001 (1).
   U prilog osnovanosti tužbe tužitelj navodi dva tužbena razloga.
   
               1.
            
            
               Prvi tužbeni razlog: bitna povreda postupka, osobito zbog nepostojanja obrazloženja
            
         
               2.
            
            
               Drugi tužbeni razlog: povreda prava međunarodnih ugovora
               Tužitelj ističe da su izuzeća iz članka 4. Uredbe (EZ) 1049/2001 koja je primijenila Komisija nezakonita jer su protivna nadređenom primarnom pravu, osobito člancima 42. i 47. Povelje Europske unije o temeljnim pravima.
               Usto, prvenstvo primjene nadređenog primarnog prava u odnosu na sekundarno pravo koje mu je protivno vrijedi i u pravu Unije pa i iz tog istog razloga Komisija nije smjela primijeniti izuzeća iz članka 4. Uredbe (EZ) br. 1049/2001.
            
         
      (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.)